“หุ้นเอเชีย” เปิดลบ นักลงทุนรอเงินเฟ้อ “จีน”
“หุ้นเอเชีย” เปิดลบ นักลงทุนจับตาเงินเฟ้อจีนวันนี้ และเงินเฟ้อสหรัฐในสัปดาห์หน้า
“หุ้นเอเชีย” เปิดลบ นักลงทุนจับตาเงินเฟ้อจีนวันนี้ และเงินเฟ้อสหรัฐในสัปดาห์หน้า
10 ก.พ. 2566

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ ตามทิศทางตลาดหุ้นสหรัฐที่ดิ่งลงเมื่อคืนนี้ เนื่องจากการพุ่งขึ้นของอัตราผลตอบแทนพันธบัตรรัฐบาลสหรัฐทำให้นักลงทุนวิตกกังวลเกี่ยวกับต้นทุนการชำระหนี้ของผู้บริโภคและบริษัทเอกชน
ดัชนีฮั่งเส็งตลาดหุ้นฮ่องกงเปิดที่ระดับ 21,559.44 จุด ลดลง 64.92 จุด หรือ -0.3%, ดัชนีเซี่ยงไฮ้คอมโพสิตตลาดหุ้นจีนเปิดที่ 3,266.44 จุด ลดลง 3.94 จุด หรือ -0.12% และดัชนีนิกเกอิตลาดหุ้นโตเกียวเปิดที่ 27,711.25 จุด เพิ่มขึ้น 126.9 จุด หรือ +0.46%
โดยนักลงทุนรอดูข้อมูลเงินเฟ้อของจีนในช่วงเช้านี้ โดยสำนักงานสถิติแห่งชาติของจีน (NBS) จะเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ประจำเดือนม.ค.
ด้านบริษัทไต้หวัน เซมิคอนดักเตอร์ แมนูแฟคเจอริง โค (TSMC) มีกำหนดเปิดเผยยอดขายรายเดือนในวันนี้ นอกจากนี้ บริษัทในญี่ปุ่นเช่น ฮอนด้า, ชิเซโด้ และโอลิมปัส รวมทั้งบริษัทคาเคา คอร์ปของเกาหลีใต้ จะเปิดเผยผลประกอบการรายไตรมาสในวันนี้เช่นกัน
นอกจากนี้นักลงทุนจับตาการเปิดเผยดัชนีราคาผู้บริโภค (CPI) ของสหรัฐในสัปดาห์หน้า เพื่อหาสัญญาณบ่งชี้ทิศทางอัตราดอกเบี้ยของเฟด